Xitoy rasman Sharqiy Al-Qudsni Falastin poytaxti deb tan oldi

Xitoy hukumati rasman Sharqiy Al-Quds shahrini mustaqil Falastinning poytaxti, deb tan oldi. Bu haqda xabar bergan Dawn nashrining yozishicha, «Xitoy hukumati Islomiy davlatlarning Al-Quds yuzasidan bildirayotgan bayonotlarini anglagan holda, BMTda mazkur shahar yuzasidan qabul qilingan rezolyutsiyani qo‘llab-quvvatlaydi».
Xitoy Tashqi ishlar vazirligi Matbuot kotibi Lu Kangning aytishicha, Xitoy tez orada ushbu masalaga nuqta qo‘yilishi va Falastin davlatchiligi shakllanishidan umidvor.
Eslatib o‘tamiz, Istanbul shahrida tashkil etilgan Islom hamkorlik tashkilotiga a'zo davlat rahbarlarining navbatdagi sammitida Al-Quds shahrida yuz berayotgan hodisalar yuzasidan deklaratsiya qabul qilingandi. Mazkur Istanbul deklaratsiyasiga ko‘ra, tashkilotga a'zo davlatlar Sharqiy Al-Qudsni Falastin poytaxti, deb tan olgan.